open-index/open-wikipedia-markdown huggingface dataset:
ჰამადა მადი ბოლერო

**ჰამადა მადი**, ფართოდ ცნობილი ზედმეტსახელით „**ბოლერო**“ — კომორელი პოლიტიკოსი, ყოფილი პრემიერ-მინისტრი და პრეზიდენტის მოვალეობის შემსრულებელი. 2016 წლიდან 2020 წლამდე იგი იკავებდა ინდოეთის ოკეანის კომისიის გენერალური მდივნის თანამდებობას.[1]

## ბიოგრაფია
დაიბადა კუნძულ მვალიზე 1965 წელს. მან მოიპოვა ხარისხი კონსტიტუციურ სამართალში უკრაინაში და მუშაობდა პოლიტიკურ მრჩევლად კომორის კუნძულებზე, სადაც გახდა კომორის რესპუბლიკური პარტიის გენერალური მდივანი.

სანამ 2000 წლის 29 ნოემბერს პრემიერ-მინისტრად დაინიშნებოდა, იგი მსახურობდა პრეზიდენტის ადმინისტრაციაში თავდაცვის საკითხებში გენერალურ მდივნად და წამყვანი როლი შეასრულა ნძუანთან სამშვიდობო მოლაპარაკებებში, რასაც მოჰყვა ფომბონის შეთანხმება. 2002 წლის იანვარში, გარკვეული წინააღმდეგობის მიუხედავად, მიიღეს გადაწყვეტილება, რომ იგი ჩაანაცვლებდა პოლკოვნიკ აზალი ასუმანის სახელმწიფოს დროებითი მეთაურის თანამდებობაზე[2] და ზედამხედველობას გაუწევდა ეროვნული ერთიანობის გარდამავალ მთავრობას საკანონმდებლო და საპრეზიდენტო არჩევნების წინ. თავისი მოჰელიური წარმოშობის გამო, მას არ ჰქონდა უფლება კენჭი ეყარა კავშირის პრეზიდენტად 2002 წელს, რადგან პირველი ოთხწლიანი ვადა დათმობილი იყო გრანდ-კომორელი კანდიდატისთვის. 2002 წლის მაისში აზალი ასუმანის პრეზიდენტად დაბრუნების შემდეგ, ჰამადა მადი დარჩა სპეციალურ მრჩევლად პორტფელის გარეშე, კავშირის კაბინეტის სტატუსით.

რამდენიმეთვიანი ლოდინის შემდეგ, 2007 წლის აპრილში, „ბოლერომ“ პრეზიდენტის ადმინისტრაციისგან ქვეყნის დატოვების ნებართვა მიიღო.

2016 წელს მადი ინდოეთის ოკეანის კომისიის გენერალური მდივანი გახდა.[3] 2020 წლის 16 ივლისს იგი ამ თანამდებობაზე ველაიუდომ მარიმუტუმ ჩაანაცვლა.[4]

## იხილეთ აგრეთვე
*კომორის პრეზიდენტი

## სქოლიო
კატეგორია:დაბადებული 1965
კატეგორია:კომორის პრეზიდენტები
კატეგორია:ცოცხალი ადამიანები
ჩახსნა

[thumb|სამი [ვაგონ-ცისტერნა|ცისტერნის ჩახსნა და ჩახსნილი ერთეული ვაგონები მოძრაობენ დამხარისხებელ პარკში]]
**ჩახსნა** — ვაგონი ან ერთი დანიშნულების ერთმანეთს შორის ჩახსნილი ვაგონების ჯგუფი, გამოყოფილი რკინიგზის შემადგენლობიდან მისი დაშლის პროცესში.

## ძირითადი მახასიათებლები 
[thumb|6 ვაგონის ჩახსნა სადგურის [დამხარისხებელი პარკის ლიანდაგებზე]]
ვაგონების ჩახსნის მთავარი მახასიათებლებია:
* წონითი კატეგორია;
* ჩახსნის სიგრძე;
* მოძრაობისადმი წინააღმდეგობა.

ეს მახასიათებლები გამოიყენება მარშრუტების მართვისას დამხარისხებელ გორაკზე და ჩახსნის მოძრაობის სიჩქარეზე.

*წონითი კატეგორია* — ჩასახსნელი ვაგონის წონის თანაფარდობა მის ღერძების რაოდენობასთან, რომელიც გამოითვლება მისი ყოველი ღერძის აწონვით სასწორზე გავლისას.

*ჩახსნის სიგრძე* ფასდება მისი ღერძების რაოდენობით, გამოითვლება სპეციალური დანადგარით ან განისაზღვრება მონაცემებით, რომელიც მოცემულია მატარებლის ნატურალურ ფურცელში.

*მოძრაობისადმი წინააღმდეგობა*, რომელიც განიცდის ჩახსნას მოძრაობისას, განისაზღვრება მისი მოძრაობის თვისებებით, ლიანდაგის, ისრული გადამყვანის, პირაპირების და ხაზის მოხვეული უბნების მდგომარეობით, ასევე გარემო პირობების მახასიათებლებით (ტემპერატურით, ჰაერის სინოტივით, ატმოსფერული წნევით).

## დაშლის ოპტიმიზაცია 
thumb|ჩახსნილი ვაგონების დაშლა მექანიზირებულ დამხარისხებელ გორაკზე კოჭოვანი ვაგონის შემანელებლებით
ჩახსნის დროს ვაგონების რაოდენობის ზრდა საშუალებას იძლევა შემცირდეს შემადგენლობის ფორმირების და დაშლის დრო, ამაღლდეს დამხარისხებელი გორაკის მწარმოებლობა. ვაგონების ჩახსნის რაოდენობის გამსხვილებისთვის გამოიყენება არამარშრუტიზირებული ტვირთების დატვირთვის კალენდარული დაგეგმვა ფორმირების გეგმის დანიშვნებით, კვირის დღეების მიხედვით ტარდება სხვა ღონისძიებები.

## ლიტერატურა
* Отцеп // Железнодорожный транспорт: энциклопедия / гл. ред. Н. С. Конарев. — М.: Большая российская энциклопедия, 1994. — С. 285. — ISBN 5-85270-115-7.

კატეგორია:სარკინიგზო ტრანსპორტი
არირანგა პილაი

**არირანგა გოვინდასამი პილაი** ( ; დ. 14 ივნისი, 1945 — გ. 5 იანვარი, 2023) — მავრიკის მთავარი მოსამართლე 1996 წლიდან 2007 წლამდე, რის შემდეგაც იგი ი. კ. ჯ. იუნგ სიკ იუენმა ჩაანაცვლა.

## ადრეული ცხოვრება
იგი 1966-დან 1969 წლამდე სწავლობდა ეკონომიკასა და პოლიტიკურ მეცნიერებებს ლონდონის ეკონომიკისა და პოლიტიკურ მეცნიერებათა სკოლაში (LSE), სადაც მოიპოვა ბაკალავრის ხარისხი ეკონომიკაში. ამის შემდეგ მან სამართლის სწავლა განაგრძო ოქსფორდის მერტონის კოლეჯში, რომელიც 1971 წელს დაამთავრა იურისპრუდენციის ბაკალავრის ხარისხით. 1972 წელს იგი ლონდონში, ლინკოლნს-ინის ადვოკატთა ასოციაციაში (Lincoln's Inn) ადვოკატად მიიღეს. მავრიკში დაბრუნების შემდეგ იგი ეწეოდა საადვოკატო საქმიანობას და 1987 წლამდე მუშაობდა იურიდიულ მრჩევლად გენერალური პროკურორის ოფისსა და იუსტიციის სამინისტროში. მას ეკავა მრავალი თანამდებობა, მათ შორის იყო სამეფო გვირგვინის მთავარი მრჩეველი, გენერალური სოლისიტორის ასისტენტი და საპარლამენტო მრჩეველი.

1987-დან 1996 წლამდე იგი დანიშნული იყო მავრიკის უზენაესი სასამართლოს უმცროს მოსამართლედ, მოგვიანებით კი უფროსი მოსამართლის მოვალეობის შემსრულებლად. 1996 წლის 1 მაისს იგი მავრიკის მთავარ მოსამართლედ დაინიშნა, საიდანაც გადადგა 2007 წლის 13 ივნისს. 2001 წლის ნოემბერში იგი აირჩიეს ლინკოლნს-ინის საპატიო წევრად.

ანგიდი ჩეტიარის გადადგომის შემდეგ, იგი მავრიკის პრეზიდენტის მოვალეობას ასრულებდა 2002 წლის 18 თებერვლიდან 25 თებერვლამდე, სანამ ამ თანამდებობაზე კარლ ოფმანს აირჩევდნენ.

იგი არის მავრიკის სასამართლო და იურიდიული მომსახურების კომისიის თავმჯდომარე. 1997 წლიდან ასევე არის გაეროს ეკონომიკური, სოციალური და კულტურული უფლებების კომიტეტის წევრი, ისევე როგორც დემოკრატიისა და ადამიანის უფლებათა დაცვის აფრიკული ცენტრის მმართველი საბჭოს მრჩეველი.

## იხილეთ აგრეთვე
*მავრიკის პრეზიდენტი

## სქოლიო
კატეგორია:დაბადებული 14 ივნისი
[[კატეგორია:დაბადებული 1945]
კატეგორია:მავრიკის პრეზიდენტები
კატეგორია:ცოცხალი ადამიანები
ქამილ ჯალილოვი

**ქამილ ჯალილ ოღლუ ჯალილოვი** (; დ. 29 იანვარი, 1938, ბაქო - გ. 22 თებერვალი, 2022, ბაქო) ―საბჭოთა და აზერბაიჯანელი ჰობოისტი და მუღამის შემსრულებელი. მას მიენიჭა აზერბაიჯანის სახალხო არტისტის წოდება (2000); დიდებისა (2013) და ღირსების (2018) ორდენების მფლობელი. მისი მუღამის შესრულება შეტანილია ვოიაჯერის ოქროს ფირფიტაში.

## ბიოგრაფია 
ქამილ ჯალილოვი დაიბადა 1938 წლის 29 იანვარს, ბაქოში. დაამთავრა ასაფ ზეინალის სახელობის ბაქოს მუსიკალური კოლეჯი 1959 წელს და აზერბაიჯანის სახელმწიფო კონსერვატორია 1965 წელს. მისი მასწავლებლები იყვნენ ჯ. მამედოვი, ვ. ა. კნიაზკოვი და ა. აბდულაევი. მან შემოქმედებითი კარიერა 1953 წელს დაიწყო.

1965 წლიდან სოლისტად გამოდიოდა რესპუბლიკის წამყვან მუსიკალურ ანსამბლებთან, მათ შორის აზერბაიჯანის სახელმწიფო კამერულ ორკესტრთან, სიმფონიურ ორკესტრთან, გულარ ალიევის ხელმძღვანელობით ინსტრუმენტულ ანსამბლ „დან ულდუზუსთან“ და ხალხური ინსტრუმენტების ორკესტრთან. საკონცერტო საქმიანობის გარდა, ჯალილოვი რესპუბლიკურ ხელოვნების გიმნაზიაში ასწავლიდა.

მუსიკოსის რეპერტუარში შედიოდა დასავლეთ ევროპელი, რუსი და აზერბაიჯანელი კომპოზიტორების, როგორებიც არიან არიფ მელიკოვი, ტოფიგ გულიევი და ფიქრეტ ამიროვი, ნაწარმოებები, ასევე ხალხური სიმღერები და მუღამები. ჯალილოვმა პოპულარობა მოიპოვა ვირტუოზული ჰობოის დაკვრით და ამ ინსტრუმენტზე მუღამის ორიგინალური შესრულებით.

მუსიკოსმა საერთაშორისო აღიარება 1976 წელს მანილაში აზიის ქვეყნების IV საერთაშორისო ტრიბუნაზე მოიპოვა, სადაც „ჩარგა აკენგის“ შესრულებამ პირველი ადგილი მოუტანა და იუნესკოს მაღალი შეფასება მიიღო. 1977 წელს ეს ჩანაწერი, სახელწოდებით „მუღამი“, ვოიაჯერის ოქროს ფირფიტაში შევიდა, როგორც კაცობრიობის კულტურული მემკვიდრეობის წარმომადგენელი.

ჯალილოვი საზღვარგარეთ მოგზაურობდა და ისეთ ქვეყნებში გამოდიოდა, როგორიცაა შვედეთი, იტალია, საფრანგეთი, შვეიცარია, ფინეთი და ალჟირი. მისი ნამუშევრები ასახული იყო სატელევიზიო ფილმში „კამილი“ (2001), ასევე აზერბაიჯანელი პოეტების არაერთ ლექსში.

მუსიკოსის ჯილდოებს შორისაა ღირსების ორდენი (2018) აზერბაიჯანში მუსიკალური ხელოვნების განვითარებაში შეტანილი წვლილისთვის, დიდების ორდენი (2013), აზერბაიჯანის სახალხო არტისტის წოდება (2000), აზერბაიჯანის სსრ დამსახურებული არტისტის წოდება (1989), ლენინ კომსომოლის პრემია და აზერბაიჯანის პრეზიდენტის პირადი პენსია, რომელიც 2003 წელს მიენიჭა.

ქამილ ჯალილოვი გარდაიცვალა 2022 წლის 22 თებერვალს, ბაქოში და დაკრძალულია საპატიო დაკრძალვის II ხეივანში.

## რესურსები ინტერნეტში 
* Распоряжение Президента Азербайджанской Республики о награждении орденом «Шохрат» К.Д.Джалилова
* Распоряжение Президента Азербайджанской Республики о награждении K.Дж.Джалилова орденом «Шараф»
* Bu gün qaboy ifaçısı, Xalq artisti Kamil Cəlilovun doğum günüdür
* Xalq artisti Kamil Cəlilov vəfat edib

კატეგორია:დაბადებული 29 იანვარი
კატეგორია:დაბადებული 1938
კატეგორია:ბაქოში დაბადებულები
კატეგორია:გარდაცვლილი 22 თებერვალი
კატეგორია:გარდაცვლილი 2022
კატეგორია:ბაქოში გარდაცვლილები
კატეგორია:ბაქოს საპატიო დაკრძალვის II ხეივანში დაკრძალულები
კატეგორია:აზერბაიჯანის სახალხო არტისტები
გიიომ ბიუდე

**გიიომ ბიუდე** (; დ. 26 იანვარი, 1467 — გ. 20 აგვისტო, 1540) — ფრანგი მეცნიერი, იურისტი და ჰუმანისტი. ბიუდეს მნიშვნელოვანი წვლილი მიუძღვის „სამენოვანი კოლეგიის“ () დაარსებაში, რომელიც მოგვიანებით „კოლეჟ დე ფრანსი“ () გახდა.

ბიუდე ასევე ფონტენბლოს სასახლის სამეფო ბიბლიოთეკის პირველი მცველი იყო. მოგვიანებით ეს ბიბლიოთეკა პარიზში გადაიტანეს და ის საფრანგეთის ეროვნულ ბიბლიოთეკად იქცა. ბიუდე გახლდათ ელჩი რომში და ეკავა რამდენიმე მნიშვნელოვანი სასამართლო და სამოქალაქო ადმინისტრაციული თანამდებობა.

## ბიოგრაფია
პარიზში დაიბადებული ბიუდე, ორლეანის უნივერსიტეტში () სამართლის შესასწავლად გაემგზავრა, თუმცა, რაკი ფინანსურად უზრუნველყოფილი იყო, რამდენიმე წლის განმავლობაში უსაქმურ და თავაშვებულ ცხოვრებას ეწეოდა. დაახლოებით ოცდაოთხი წლის ასაკში მას სწავლისადმი მოულოდნელი და დაუოკებელი ჟინი გაუჩნდა, რის შემდეგაც სწრაფი პროგრესი განიცადა, განსაკუთრებით ლათინური და ძველი ბერძნული ენების დაუფლებაში.

ნაშრომი, რომელმაც ბიუდეს უდიდესი აღიარება მოუტანა, იყო  (1514) - ტრაქტატი ანტიკური მონეტებისა და ზომის ერთეულების შესახებ. ბიუდე დიდი პატივისცემით სარგებლობდა მეფე ფრანსუა I-ის კარზე. სწორედ ბიუდემ და ნარბონის () ეპისკოპოსმა, ჟან დიუ ბელემ (), დაარწმუნეს მეფე, დაეარსებინა „სამენოვანი კოლეგია“ (, მოგვიანებით - „კოლეჟ დე ფრანსი“  ()) და ფონტენბლოს ბიბლიოთეკა. ეს უკანასკნელი მოგვიანებით პარიზში გადაიტანეს და საფრანგეთის ეროვნული ბიბლიოთეკის საძირკვლად იქცა.

ბიუდემ ასევე დაარწმუნა ფრანსუა I, თავი შეეკავებინა საფრანგეთში წიგნის ბეჭდვის აკრძალვისგან - ნაბიჯისა, რომლისკენაც მეფეს 1533 წელს სორბონა მოუწოდებდა. მანამდე, ლუი XII-მ ბიუდე რომში პაპ ლეო X-თან ელჩად გააგზავნა, 1522 წელს კი ბიუდე „თხოვნათა მომხსენებლად“ () დაინიშნა და რამდენჯერმე ეკავა „ვაჭართა პრევოს“ () პოსტი.

ბიუდეს მიმოწერა ჰქონდა თავისი დროის ყველაზე განათლებულ ადამიანებთან, მათ შორის ერაზმუს როტერდამელთან, რომელიც მას „საფრანგეთის საოცრებას“ უწოდებდა, და ტომას მორისთან. 

### გარდაცვალება
პარიზში გარდაცვალებამდე ბიუდემ ითხოვა, რომ ღამით დაეკრძალათ. ბიუდეს გარდაცვალების შემდეგ მისმა ქვრივმა ჟენევაში (სადაც იგი საცხოვრებლად გადავიდა) საჯაროდ აღიარა პროტესტანტიზმი, რამაც გააჩინა ეჭვი, რომ თავად ბიუდეს კალვინიზმისადმი ჰქონდა მიდრეკილება.

ერაზმუსთან მისი მიმოწერის გარკვეული ნაწილებიც სწორედ ამ რელიგიურ განწყობაზე მიანიშნებს. ბართლომეს ღამის პერიოდში მისი ოჯახის წევრები იძულებულნი გახდნენ საფრანგეთიდან გაქცეულიყვნენ. ნაწილმა შვეიცარიას შეაფარა თავი, სადაც მათ ღირსეულად განაგრძეს თავიანთი საგვარეულო ტრადიციები, სხვები კი შვედეთის პომერანიაში დასახლდნენ ბუდეს () ან ბუდეუსის () სახელით.

## ნაშრომები
ნელ ფიშერი

**ნელ ფიშერი** (ინგ Nell Fisher.)(დ.2 ნოემბერი, 2011) — ბრიტანელი და ახალზელანდიელი მსახიობი.  მონაწილეობდა საშინელებათა ფილმში სახელად Evil Dead Rise (2023) და კომედიურ ფილმში სახელად  Bookworm (2024). 2025 წელს ითამაშა ჰოლი ვილერი  სამეცნიერო ფანტასტიკური სერიალის უცნაური ამბების მეხუთე სეზონში.

## ადრეული ცხოვრება
დაიბადა 2011 წლის 2 ნოემბერს,  ლონდონში, ინგლისში. მამა, ტობი ფიშერი,ახალ ზელანდიელი გარემოს დაცვის იურისტი და ყოფილი მსახიობია.  დედა, ლორა კლარკი, ბრიტანელი დიპლომატია.ფიშერი სწავლობს რამდენიმე ენას, მათ შორის რუსულს, ძველ ბერძნულს და ლათინურს. პირველად ითამაშა ტიას პერსონაჟი,ახალზელანდიურ ფილმში სახელად Northspur.   
იმავე წელს მიიღო მონაწილეობა ავსტრალიური სისხლის სამართლის კომედიური სერიალის My Life Is Murder ორ ეპიზოდში.ითამაშა კასის პერსონაჟი, რომლის დედასაც დემონს შეიპყრობს. კრიტიკოსებმა ფილმში მსახიობის შესრულება მაღალი შეფასებით აღნიშნეს. იმავე წელს  გამოჩნდა ინტერაქტიულ რომანტიკულ კომედიაში „Choose Love“, სადაც განასახიერა ლუისას პერსონაჟი.ითამაშა პერსონაჟი მილდრედი — თორმეტი წლის ჭკვიანი გოგო, რომელიც მამამისთან, ელიჯა ვუდის მიერ განსახიერებულ გაუცხოებულ ფოკუსნიკთან ერთად გამოდის ლეგენდარული არსების, კენტერბერის ჯიხვის, საძებნელად. გადაღებების პერიოდში მან მიიღო რჩევები თანამსახიობებისგან — ფინ ვულფჰარდისა და ბაუერისგან — სამსახიობო ტექნიკებთან დაკავშირებით.

კატეგორია:დაბადებული 2011
კატეგორია:დაბადებული 2 ნოემბერი
კატეგორია:ბრიტანელი მსახიობები
კატეგორია:ახალზელანდიელი მსახიობები
ნატურალური ფურცელი

**ნატურალური ფურცელი** — ძირითადი ტექნოლოგიური დოკუმენტი, რომელიც გამოიყენება ვაგონნაკადების დამუშავების პროცესის ორგანიზაციაში რკინიგზის სადგურებში. არის ვაგონების რაოდენობის აღრიცხვის პირველწყარო რკინიგზის სადგურებზე და სავაგონო მოდელის შემქმნელი, მათ შორის, საშიში ტვირთების გადატანისას.

ნატურალური ფურცელი ასევე განკუთვნილია მატარებლების მოსვლის, გასვლის და მოახლოების ინფორმაციის გადასაცემად და ვაგონების მოსაძებნად.

სატვირთო მატარებლის ნატურალური ფურცელი ივსება ფორმა ДУ-1-ს შესაბამისად, სამგზავრო მატარებლის — ДУ-1Л-ს შესაბამისად.

## სქოლიო
კატეგორია:გადაზიდვების ორგანიზაცია რკინიგზის ტრანსპორტზე
კატეგორია:საბუთები
აზერბაიჯანის ტალახის ვულკანების სახელმწიფო ნაკრძალი

მინი|281x281პქ|აზერბაიჯანის ტალახის ვულკანები
**აზერბაიჯანის ტალახის ვულკანების სახელმწიფო ნაკრძალი** (), ასევე ცნობილი როგორც ბაქოსა და აფშერონის სახელმწიფო ნაკრძალი ― სპეციალურად დაცული ტერიტორია, რომელიც მდებარეობს აფშერონის ნახევარკუნძულზე.

ნაკრძალი 2007 წლის 15 აგვისტოს შეიქმნა და მოიცავს 12,322.84 ჰექტარს. სახელმწიფო დაცვის ქვეშ იმყოფება 43 ტალახის ვულკანი, მათ შორის თორაღაი, მსოფლიოში ყველაზე დიდი ტალახის ვულკანი.

ნაკრძალი შეიქმნა იმის გამო, რომ აზერბაიჯანი ითვლება ერთ-ერთ ქვეყნად, სადაც ტალახის ვულკანები ყველაზე გავრცელებულია: მის ტერიტორიაზე რეგისტრირებულია 400-ზე მეტი ტალახის ვულკანი, რაც მსოფლიოში არსებული ვულკანების დაახლოებით ნახევარს შეადგენს. ნაკრძალი შეიქმნა აზერბაიჯანის პრეზიდენტის 2007 წლის 15 აგვისტოს №2315 ბრძანებით. მისი ძირითადი მიზანი იყო უნიკალურ ბუნებრივ ადგილებში ანთროპოგენური ზემოქმედების შემცირება და ვულკანური ამოფრქვევებისკენ მიდრეკილ ადგილებში ინტენსიური მშენებლობის თავიდან აცილება. 43 ვულკანისთვის ტერიტორიების საბოლოო განაწილება, რომლებიც 12,322.84 ჰექტარს მოიცავს, მინისტრთა კაბინეტის 2011 წლის 29 სექტემბრის ბრძანებით დამტკიცდა.

ნაკრძალის საქმიანობა ორ ძირითად სფეროზეა ორიენტირებული: ბუნებრივი ტერიტორიების დაცვა და სამეცნიერო კვლევა. კონსერვაციის ღონისძიებები მიზნად ისახავს ვულკანური ლანდშაფტის ბუნებრივი მდგომარეობის, ბუნებრივი კომპლექსებისა და გეოლოგიური მახასიათებლების შენარჩუნებას. სამეცნიერო საქმიანობა მოიცავს 43 ვულკანის სტაციონარულ დაკვირვებებს, გარემოს მონიტორინგს და ტალახის ვულკანური დინამიკის შესწავლას პოტენციური ცვლილებებისა და ამოფრქვევების პროგნოზირების მიზნით.

დაცული ტერიტორია მოიცავს უამრავ ვულკანს და მათ ჯგუფს, მათ შორის თორაღაი, გუზდეკ ბოზდათი, აირანტეკენი, გოთურდაღი, კირდაღი, ახტარმა ყარადაღი, აღზიბირი, ოტმან-ბოზდაღი, ჩაპილმიში, გულბახტ-სარინჯა, ქეიკულაკირ, შორ ბულაღი, ჩერბულაღი, მალი კანიზადაღი, სარიდაშ ბოიანატა, დურანდაღი, ოიუღი, გარახურა და სხვა. ნაკრძალში ასევე შედის ყარასუს, ზენბილის, გილის, ჩიგილისა და სენგი-მუღანის კუნძულის ვულკანები, აგრეთვე შაქიხანის და აღდამის ვულკანური ჯგუფები.

## სქოლიო 
კატეგორია:2007 წელს დაარსებული დაცული ტერიტორიები
კატეგორია:აზერბაიჯანის ნაკრძალები
Azersky

**Azersky** (ადრე ცნობილი როგორც SPOT 7) ― აზერბაიჯანის პირველი მაღალი გარჩევადობის დედამიწის დაკვირვების თანამგზავრია. SPOT თანამგზავრების სერიის ფარგლებში Airbus Defence and Space-ის მიერ შემუშავებული თანამგზავრი ოფიციალურად გადაეცა ეროვნულ ოპერატორ „აზერკოსმოსს“ 2014 წლის 2 დეკემბერს და შემდგომში მას „Azersky“ ეწოდა.

თანამგზავრი ორბიტაზე 2014 წლის 30 ივნისს ინდოეთის „სატიშ დავანის“ კოსმოსური ცენტრის პოლარული თანამგზავრის გამშვები მანქანით გაუშვეს. აზერბაიჯანსა და საფრანგეთს შორის თანამგზავრის გადაცემის შესახებ შეთანხმებას ხელი მოეწერა Bakutel 2014-ის საერთაშორისო გამოფენაზე, პრეზიდენტ ილჰამ ალიევის მონაწილეობით. გადაცემის შემდეგ, თანამგზავრმა SPOT 6-თან ერთად ფუნქციონირება დაიწყო, როგორც ერთიანი ორბიტალური თანავარსკვლავედის ნაწილი.

„Azersky“ შექმნილი იყო დედამიწის დაკვირვებისა და მაღალი გარჩევადობის თანამგზავრული გამოსახულების გადასაღებად. გამოსახულების გარჩევადობა პანქრომატულ რეჟიმში 1.5 მეტრი იყო, ხოლო მულტისპექტრულ რეჟიმში 6 მეტრი. თანამგზავრი მუშაობდა ოთხ მულტისპექტრულ დიაპაზონში (ლურჯი, მწვანე, წითელი და ახლო ინფრაწითელი) და ერთ პანქრომატულ დიაპაზონში. თანამგზავრი მზის სინქრონულ ორბიტაზე იმყოფებოდა დაახლოებით 694.9 კმ სიმაღლეზე, 98.2° დახრილობის კუთხით, იმავე ტერიტორიაზე დაახლოებით ორი დღის დაბრუნების პერიოდით. ​​თანამგზავრის სავარაუდო ექსპლუატაციის ვადა დაახლოებით 12 წელი იყო.

მოპოვებული მონაცემები გამოიყენეს სხვადასხვა სფეროში, მათ შორის თავდაცვასა და უსაფრთხოებაში, საგანგებო სიტუაციების მონიტორინგში, ბუნებრივი რესურსების კვლევაში, გარემოს დაცვაში, კარტოგრაფიაში, სოფლის მეურნეობასა და ტურიზმიში.

2023 წლის აპრილში თანამგზავრთან კონტაქტი დაიკარგა, რის შემდეგაც მისია ოფიციალურად დასრულებულად გამოცხადდა 2023 წლის 20 აპრილს. ზოგიერთ მედიაში გავრცელდა ვარაუდი ჩინეთის სადაზვერვო სააგენტოების შესაძლო მონაწილეობის შესახებ კომუნიკაციების გათიშვაში, მაგრამ ოფიციალური დადასტურება არ არის მოწოდებული.

აზერბაიჯანის სხვა თანამგზავრულ პროექტებში შედის Azerspace-1 და Azerspace-2 ტელეკომუნიკაციის თანამგზავრები, რომლებსაც ასევე *აზერკოსმოსი* მართავს.

## სქოლიო 
კატეგორია:აზერბაიჯანი
კატეგორია:კოსმოსური ხომალდები
Azerspace-2

მინი
**Azerspace-2** (ასევე ცნობილი როგორც **Intelsat 38**) ― მეორე აზერბაიჯანული სატელეკომუნიკაციო თანამგზავრი, რომელიც Space Systems Loral-მა შექმნა. თანამგზავრი შექმნილია Azerspace-1-ის, პირველი ეროვნული თანამგზავრის, მიერ მოწოდებული საკომუნიკაციო სერვისების გასაფართოებლად და თანამედროვე სატელეკომუნიკაციო სერვისების უზრუნველსაყოფად მსოფლიოს სხვადასხვა რეგიონში. თანამგზავრს მართავს ეროვნული ოპერატორი.

თანამგზავრის აღმოსავლეთ განედის 45°-ზე განლაგების ხელშეკრულება 2015 წლის თებერვალში Intelsat-სა და აზერკოსმოსს შორის გაფორმდა. პროექტი ძირითადად დაფინანსდა Export Development Canada-ს შეღავათიანი სესხით. პროექტი კომერციული სატელიტური ტელეკომუნიკაციების ბაზარზე იყო ორიენტირებული.

თანამგზავრი 2018 წლის 25 სექტემბერს, Ariane 5 ECA გამშვები ხომალდით, გაიანას კოსმოსური ცენტრიდან, კურუში, საფრანგეთის გვიანაში, გაუშვეს. თანამგზავრი რაკეტის ზედა საფეხურს გაშვებიდან დაახლოებით 43 წუთის შემდეგ გამოეყო. თანამგზავრმა პირველი ორი თვის განმავლობაში ორბიტალური ტესტირება გაიარა, რის შემდეგაც ის გეოსტაციონარული ორბიტის ოპერაციულ რეჟიმში გადავიდა.

თანამგზავრი აგებულია SSL-1300 პლატფორმაზე და მისი გაშვების მასა დაახლოებით 3,500 კგ-ია. მისი სავარაუდო ექსპლუატაციის ვადა მინიმუმ 15 წელია. თანამგზავრი აღჭურვილია 35 ტრანსპონდერით, რომელთა გამტარუნარიანობა 76 MHz-მდეა და მუშაობს Ku-დიაპაზონში. მიღების სიხშირის დიაპაზონია 14,000–14,750 MHz, ხოლო გადაცემის სიხშირის დიაპაზონი 11,450–12,750 MHz; გამოიყენება ხაზოვანი სიგნალის პოლარიზაცია. TWTA გამაძლიერებლები 150 ვატამდე სიმძლავრეს გამოიმუშავებენ.

თანამგზავრის დაფარვის არეალი მოიცავს ევროპას, ცენტრალურ აზიას, სამხრეთ და სამხრეთ-დასავლეთ აზიას, ახლო აღმოსავლეთს და ტროპიკულ აფრიკას (სუბ-საჰარის აფრიკა). Ku-დიაპაზონის გამოყენება საშუალებას იძლევა გამოიყენონ უფრო მცირე ზომის ანტენები და მხარს უჭერს ჯვარედინ კავშირს აფრიკის, ევროპისა და აზიის სხვადასხვა რეგიონებს შორის. თანამგზავრის ძირითადი გამოყენება მოიცავს პირდაპირ სახლში (DTH) სატელევიზიო სერვისებს, სამთავრობო საკომუნიკაციო სერვისებს და ქსელურ სატელეკომუნიკაციო სერვისებს.
კატეგორია:აზერბაიჯანი
კატეგორია:კოსმოსური ხომალდები
ჩინეთის სახალხო პოლიტიკური საკონსულტაციო საბჭო

**ჩინეთის სახალხო პოლიტიკური საკონსულტაციო საბჭო** (), შემოკლებით **ჩსპსს** ― ჩინეთის სახალხო რესპუბლიკის მთავრობის საკონსულტაციო პოლიტიკური ორგანო და ჩინეთის სახალხო პატრიოტული გაერთიანებული ფრონტის ძირითადი კომპონენტი. მის წევრებს შორის არიან ჩინეთის კომუნისტური პარტიის, რვა ოფიციალურად აღიარებული დემოკრატიული პარტიის, სოციალური ორგანიზაციების, აკადემიური და კულტურული წრეების წარმომადგენლები, ასევე ჰონგ-კონგის, მაკაოს, ტაივანის ბიზნეს საზოგადოების და ჩინური დიასპორის წარმომადგენლები.

ჩსპსს დაარსდა 1949 წელს. პირველი პლენარული სხდომა გაიმართა 1949 წლის სექტემბერში პეკინში 662 დელეგატის მონაწილეობით. ამ შეხვედრაზე გამოცხადდა ჩინეთის სახალხო რესპუბლიკა, დამტკიცდა ეროვნული დროშა და ჰიმნი, ასევე შეიქმნა სახელმწიფო ხელისუფლების ორგანოები. ადრეულ წლებში საბჭო მონაწილეობდა ძირითადი გადაწყვეტილებების მიღებაში, მათ შორის 1950 წლის მიწის რეფორმის შესახებ კანონისა და ქვეყნის პირველი კონსტიტუციის შემუშავებაში, რომელიც 1954 წელს ეროვნულ სახალხო კონგრესთან ერთად მიიღეს. ჩინეთში კულტურული რევოლუციის დროს ჩინეთის სახალხო დემოკრატიული პარტიის (ჩსდპ) საქმიანობა ფაქტობრივად შეჩერდა და მხოლოდ 1978 წლის თებერვალში განახლდა.

ჩსპსს-ს ძირითადი ფუნქციებია პოლიტიკური კონსულტაციები, დემოკრატიული ზედამხედველობა და სხვადასხვა სოციალური ჯგუფის წარმომადგენლების მონაწილეობა სახელმწიფო საქმეების განხილვაში. საბჭოს პლენარული სხდომები ყოველწლიურად იმართება და, როგორც წესი, ემთხვევა ეროვნული სახალხო კონგრესის სესიებს.

ჩსპსს-ს ეროვნული კომიტეტი მისი მუდმივი ორგანოა. ვანგ ჰუნინგი თავმჯდომარის თანამდებობას 2023 წლის 10 მარტიდან იკავებს. წლების განმავლობაში საბჭოს თავმჯდომარეობდნენ ისეთი პოლიტიკური ფიგურები, როგორებიც არიან მაო ძედუნი (1949-1954), ჟოუ ენლაი (1954-1976), დენ სიაოპინი (1978-1983) და ვანგ იანგი (2018-2023). ორგანიზაციის შტაბ-ბინა პეკინშია განთავსებული, ხოლო მისი შეხვედრები ტიანანმენის მოედანზე, ხალხის დიდ დარბაზში იმართება.

2023 წლის მონაცემებით, საბჭოს სულ 2,158 წევრი ჰყავს. საბჭოს შემადგენლობაში შედიან ჩინეთის კომუნისტური პარტიისა და რვა ე.წ. დემოკრატიული პარტიის წარმომადგენლები, სოციალური ორგანიზაციები (როგორიცაა პროფკავშირები, ჩინეთის კომუნისტური ახალგაზრდული ლიგა და სრულიად ჩინეთის ქალთა ფედერაცია), აგრეთვე პროფესიული ასოციაციები მეცნიერების, განათლების, მედიცინის, ხელოვნების, ეკონომიკისა და სპორტის სფეროებიდან. საბჭოში ასევე შედიან ჰონგ-კონგის, მაკაოს დელეგატები და ტაივანელი თანამემამულეების წარმომადგენლები, ასევე ქვეყნის სამხედრო და უსაფრთხოების სააგენტოების წარმომადგენლები.

ჩინეთის კომუნისტური პარტიის ოფიციალური საქმიანობა ჩინურ ენაზე მიმდინარეობს. თუმცა, საბჭოს სხდომებზე უზრუნველყოფილია თარჯიმანი უმცირესობების ენებზე, მათ შორის მონღოლურ, ტიბეტურ, უიღურულ, ყაზახურ, კორეულ და ჟუანგურ ენებზე, რათა უზრუნველყოფილი იყოს სხვადასხვა ეთნიკური ჯგუფის მონაწილეობა სახელმწიფო საქმეების განხილვაში.

## რესურსები ინტერნეტში 
* **Порядок организации Народного политического консультативного совета**
* Народный политический консультативный совет Китая (НПКСК)
* Крупнейшее политическое событие в Китае: что важно знать о «двух сессиях» — съездах консультативного совета и национального собрания

კატეგორია:ჩინეთის მთავრობა
კორნო-გრანდე

**კორნო გრანდე** — აპენინის მთების უმაღლესი წერტილი, მდებარეობს აბრუცოში, ცენტრალურ იტალიაში. წარმოადგენს გრან სასოს მასივის ნაწილს, რომელიც აპენინის ნახევარკუნძულის უმაღლესი წერტილია. იგი ალპებს გარეთ, იტალიაში პირველი, ხოლო სიცილიაზე მდებარე მთა ეტნას შემდეგ სიმაღლით მეორე მწვერვალია. მას ჩრდილოეთ ნაწილში მნიშვნელოვანი ვერტიკალური რელიეფი აქვს, თუმცა სამხრეთ მხარე შედარებით დაბალია, ვიდრე მიმდებარე კამპო იმპერატორეს პლატო.

კორნო გრანდეს ჩრდილოეთ მყინვარული ცირკი მოიცავს ევროპაში ერთ-ერთ ყველაზე სამხრეთით მდებარე მყინვარს - კალდერონეს. კორნო გრანდე პირველად 1573 წელს, ბოლონიელმა კაპიტანმა ფრანჩესკო დე მარკიმ და ფრანჩესკო დი დომენიკომ დაიპყრეს. მწვერვალის ჩვეული მარშრუტი დასავლეთ ქედზე ადის, თუმცა არსებობს რამდენიმე სხვა მარშრუტიც, მათ შორის ერთი, რომელიც სამხრეთ ქედზე ადის.

## რესურსები ინტერნეტში
**Associazione Vecchie Glorie del Gran Sasso*
* *"Corno Grande, Italy" on Peakbagger*
* *Mount Corno*
* *Corno Grande*
* *Corno Grande*

## სქოლიო
კატეგორია:იტალიის მთები
კატეგორია:მთები ქვეყნების მიხედვით
კატეგორია:მთები კონტინენტების მიხედვით
ტექნიკური დოკუმენტაცია

**ტექნიკური დოკუმენტაცია** — დოკუმენტთა კრებული, რომელიც გამოიყენება ტექნიკის ობიექტების: შენობების, ნაგებობების, სამრეწველო ნაკეთობების, პროგრამული და აპარატული უზრუნველყოფების ჩათვლით, დაპროექტებისას (კონსტრუირებისას), დამზადებისას და გამოყენებისას.

ტექნიკური დოკუმენტაციის შემადგენლობიდან გამოყოფენ:
* კონსტრუქტორული დოკუმენტები, ნახაზების, სპეციფიკაციის, განმარტებითი ბარათების, ტექნიკური ანგარიშები, ტექნიკური პირობების, საექსპლოატაციო და სარემონტო დოკუმენტების (რეგლამენტები, სახელმძღვანელოები და ა.შ.) და სხვების ჩათვლით;
* ტექნოლოგიური დოკუმენტები, ნაწარმის წარმოებისა და რემონტის ორგანიზაციისთვის აუცილებელი დოკუმენტების ჩათვლით;
* პროგრამული დოკუმენტები, თანხლები პროგრამები კომპიუტერებისთვის (პროგრამული უზრუნველყოფა), მათ შორის, პროგრამული ნაკეთობები კიბერფიზიკური სისტემის შემადგენლობაში.

ტექნიკურ დოკუმენტაციას შეიძლება ასევე მივაკუთვნოთ ტექნიკური ლიტერატურა, სტანდარტები ტექნიკის ობიექტებზე, ელექტრონული ტექნიკური მონაცემები, რომელიც არ გამოიყენება დოკუმენტების ფორმაში.

## სტანდარტები 
* კონსტრუქტორული დოკუმენტაციების ერთიანი სისტემა
* პროგრამული დოკუმენტაციების ერთიანი სისტემა
* ტექნოლოგიური დოკუმენტაციების ერთიანი სისტემა
* საწარმოს ტექნოლოგიური მომზადების ერთიანი სისტემა

## რესურსები ინტერნეტში
* О системе ЕСКД

## სქოლიო
*
კატეგორია:პროექტირება
შემადგენლობის დაშლა

**შემადგენლობის დაშლა** — დამხარისხებელ გორაკზე შემადგენლობების დაშლის ოპერაციის ციკლის ძირითადი ელემენტი.

## დაშლის წესი 
შემადგენლობის დასაშლელად მომზადება ხორციელდება შემოსვლის პარკში, სადაც სრულდება ვაგონების მუხრუჭების აშვების ოპერაციები, სამუხრუჭე მაგისტრალის გათიშვა შემადგენლობის ჩახსნის ადგილებში. შემადგენლობის გორაკის წვერომდე წინსვლის შემდეგ მიმდევრობით ხორციელდება ვაგონების ავტოგადასაბმელი მოწყობილობებიდან ჩახსნა. დამხარისხებელი გორაკის ჩქაროსნულ ქანობზე ჩახსნილი ვაგონები სიმძიმის ძალის ზემოქმედების ქვეშ იღებენ სიჩქარეს და შორდებიან დასაშლელ შემადგენლობას. დამხარისხებელი ფურცლის შესაბამისად ხორციელდება დამხარისხებელ ლიანდაგებზე ჩახსნილი ვაგონების ეტაპობრივი მარშრუტების მომზადება მათი დანიშნულების ადგილებზე გასაგზავნად. გორაკის სამუხრუჭე პოზიციები გამოიყენება ინტერვალური დამუხრუჭებისთვის აუცილებელი ინტერვალების შენარჩუნების მიზნით ჩახსნილი ვაგონების მარშრუტების განაწილებისთვის გორაკის ყელის ისრული გადამყვანებზე და მიზნობრივი დამუხრუჭებისათვის, რომელიც უზრუნველყოფს ჩახსნილი ვაგონების დამხარისხებელ ლიანდაგებზე მდგარ ვაგონებთან მისვლას იმ სიჩქარით, რომელიც არ აჭარბებს დასაშვებს.

## დაშლის სიჩქარე 
შემადგენლობის დაშლის დასაშვები სიჩქარე განისაზღვრება დამხარისხებელი გორაკის კონსტრუქციის შესაბამისად, მექანიზაციის დონით და პროცესების ავტომატიზაციით, მახასიათებლებით და დაშლილი შემადგენლობის ვაგონების ჩახსნასთან შერწყმით. რაც მეტია ჩასახსნელი ვაგონების სიგრძე (6-7 ვაგონამდე) და მისი მასა და რაც უფრო ახლოსაა გორაკის წვეროსთან ჩახსნილი ვაგონების მარშრუტების განაწილების ისრული გადამყვანი, მით მეტი შემადგენლობის დაშლის მაღალი სიჩქარე შეიძლება რეალიზირდეს. გორაკის გადამამუშავებელი უნარის ამაღლების მიზნით იყენებენ ცვლადი (ან დიფერენცირებული) სიჩქარეების რეჟიმს, რომელიც არეგულირებს სიჩქარეს შემადგენლობის დაშლის პროცესში შემადგენლობაში ვაგონების ჩახსნის მახასიათებლების და მათი შერწყმის გათვალისწინებით.

## ლიტერატურა
* Роспуск состава // Железнодорожный транспорт: энциклопедия / гл. ред. Н. С. Конарев. — М.: Большая российская энциклопедия, 1994. — С. 377. — ISBN 5-85270-115-7.

კატეგორია:მატარებელთა მოძრაობის ორგანიზაცია
მიხეილ ზურაბოვი

**მიხეილ ნიკოლოზის ძე ზურაბოვი** (; დ. 1 თებერვალი, 1868, თბილისი, — გ. XX საუკუნის I ნახევარი) — რუსეთის იმპერიის არმიის გენერალ-მაიორი (1916), თბილისელი სომეხი.

დაამთავრა თბილისის კადეტთა კორპუსი, შემდეგ მიხეილის საარტილერიო სასწავლებელი და მიხეილის საარტილერიო აკადემია პირველი თანრიგით 1894 წელს. 1886 წლიდან მსახურობდა რუსეთის იმპერიის ჯარში. 1906 წელს მიენიჭა პოლკოვნიკის წოდება. 1907 წელს დაინიშნა ლუგანსკის სავაზნე ქარხნის უფროსად. 1907–1909 წლებში იმყოფებოდა თადარიგში. 1916 წელს მიენიჭა გენერალ-მაიორის წოდება და იმავე წლიდან დაინიშნა ლუგანსკის სავაზნე ქარხნის უფროსის თანაშემწედ ტექნიკურ დარგში. გარდაცვალების წელი უცნობია. დაჯილდოებულია წმინდა სტანისლავის II ხარისხის (1911) და წმ. ანას II ხარისხის (1913) ორდენებით.

## ლიტერატურა 
* 
* Гогитидзе М., Бежиташвили Г. Военная элита Армении (Армяне-генералы, уроженцы Грузии) Биографический справочник. Тбилиси, 2014. ISBN 978-9941-0-6581-1. — с. 61.
## სქოლიო
კატეგორია:რუსეთის იმპერიის გენერალ-მაიორები
კატეგორია:დაბადებული 1868
კატეგორია:თბილისში დაბადებულები
ზურგა

**ზურგა** — ბრინჯაოს ხანის ნამოსახლარი ბორცვი დასავლეთ საქართველოში, ხობის მუნიციპალიტეტის ქვემო ჭალადიდის ადმინისტრაციული ერთეულის ტერიტორიაზე. მდებარეობს მდინარე რიონის მარჯვენა სანაპიროდან ჩრდილოეთით 1,5 კმ-ზე. მისი საერთო ფართობი 1800 მ²-ია, ხოლო სიმაღლე — 5,03 მეტრი. ამჟამად ბორცვზე თანამედროვე სამოსახლოებია.

1962 წელს ბორცვზე ჩატარდა ნაწილობრივი არქეოლოგიური გათხრები თ. მიქელაძის ხელმძღვანელობით. შედეგად დადასტურდა სამი კულტურული ფენა. სამივე ფენის ძირითადი ნივთიერი მასალა (კერამიკა) ერთმანეთთან გენეტიკურ კავშირშია და ევოლუციას განიცდის. ზურგა წარმოადგენს ცენტრალური კოლხეთისათვის დამახასიათებელ ტიპურ ძეგლს. წამყვან სამეურნეო დარგებს აქ განვითარებული მიწათმოქმედება და მეცხოველეობა წარმოადგენდა.

## არქეოლოგიური ფენები 
ქვედა ფენა, რომლის რადიოკარბონული მეთოდით განსაზღვრული აბსოლუტური თარიღი ძვ. წ. XVI–XV საუკუნეებია, შეიცავდა ხის გადამწვარი ნაგებობების ნაშთებს. იატაკი საგანგებოდ დატკეპნილი თიხნარის იყო. აქვე აღმოჩნდა ხის დანახშირებული ძელი. ამ ფენაში ნაპოვნია მეტწილად შავად და მოვარდისფროდ გამომწვარი საშუალო და მცირე ზომის ჭურჭლის ფრაგმენტები. შავი ფერის ჭურჭელი უფრო მრავალფეროვანი იყო: ფრინველის მკერდისებური ყურიანი, ზოომორფული ყურიანი, პირმოყრილი ტოლჩები, თასები, პირმოყრილი და პირგადაშლილი თასები, ტოლჩები, ქოთნები, ქილები. თითქმის ყველა მათგანი ორნამენტირებულია ღაროვანი, წერტილოვანი კონცენტრული, ზოლურ-ლენტური და სხვა სახის მოჩუქურთმებით. ამავე ფენაში აღმოჩენილია ლითონის ნივთის ჩამოსასხმელი ყალიბის ცალი საგდული, ქვის ხელსაფქვავის ფრაგმენტები, კვირისტავი და ძვლის საპრიალებელი.

მომდევნო, შუა ფენა განეკუთვნება გვიანდელი ბრინჯაოს ხანის ადრინდელ ეტაპს (თ. მიქელაძის პერიოდიზაციით). იგი წარმოადგენს ყვითელი ფერის წმინდა თიხნარს, რომელშიც აღმოჩენილია მრავალფეროვანი მასალა. ამ ფენაში ჭარბობს მოვარდისფროდ გამომწვარი ჭურჭელი. ჩნდება ჭურჭლის ახალი ფორმებიც. ქვედა ფენის ფორმები პრინციპულად შენარჩუნებულია, მაგრამ ორნამენტი ოდნავ შეცვლილია და კომპოზიციურად გამარტივებული. აქვე აღმოჩნდა ქვის დაკბილული შტამპი, რომლითაც თიხის ჭურჭელზე ორნამენტი გადაჰქონდათ, აგრეთვე ნამგლის კაჟის ჩასართები.

ზედა ფენა (ძვ. წ. VIII–VII საუკუნეები, ძველკოლხური II პერიოდი) ქვიშანარევ ყვითელ თიხნარს წარმოადგენდა. მასში გამოვლინდა წითლად გადამწვარი ბათქაშის შრე და თიხის სხვადასხვა ჭურჭლის ნატეხები. ზედა ფენა უფრო ღარიბულ მასალას შეიცავდა, მაგრამ მასში შეიმჩნევა ორივე წინამორბედი ფენის ჭურჭლის ფორმებთან დაკავშირებული ტენდენციები.

## ლიტერატურა 
* მიქელაძე თ., არქეოლოგიური კვლევა-ძიება რიონის ქვემო წელზე, თბ., 1978.
* მიქელაძე თ., ძიებანი კოლხეთისა და სამხრეთ-აღმოსავლეთ შავიზღვისპირეთის უძველესი მოსახლეობის ისტორიიდან (ძვ.წ. II–I ათასწლეულები), თბ., 1974.

კატეგორია:ხობის მუნიციპალიტეტის არქეოლოგიური ძეგლები
კატეგორია:კოლხური კულტურა
ზურგიანი კოშკი

**ზურგიანი კოშკი** — კოშკის ერთ-ერთი სახე, რომლისთვისაც დამახასიათებელია მომრგვალებული უკანა მხარე („ზურგი“) და ჩვეულებრივი, ოთხკუთხა მოხაზულობის წინა მხარე. ქართული ხუროთმოძღვრების ისტორიის კონტექსტში პირველად ყურადღება მიაქცია პარმენ ზაქარაიამ.   

გვხვდება შიდა ქართლის ხეობათა ზემო წელზე, მთაში, მდინარეების: ქსნის (უკანუბანი, ქარჩოხი, წინკიბე, ალავერდი), რეხულის (ქოროღო), მეჯუდის (ბიყარი), პატარა ლიახვის (სიათა, ვანათი), სკრის (კოშკები) ხეობებში. განსაკუთრებით გავრცელებულია მთიულეთსა და ხევში, ხადას (ქოროღოს, იუხოს, ცეცხლისჯვრის, კაიშაურის, ქალაქეთისა და სხვ. კოშკები), არაგვის (ჟინვალი, ზემო მლეთა), თერგის (გერგეტი და ხურთისი) ხეობებში. ამ ტიპის კოშკების ქრონოლოგია დროის დიდ მონაკვეთს მოიცავს. ზოგი მათგანი ადრინდელსა და განვითარებულ შუა საუკუნეებსაც მიეკუთვნება.

## ლიტერატურა
კატეგორია:კოშკები
სან-ხუან-უაკცინკო

**სან-ხუან-უაკცინკოს მუნიციპალიტეტი** () ― მუნიციპალიტეტი ტლასკალის შტატში, მექსიკის ცენტრალურ-აღმოსავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 7 688 ადამიანს შეადგენს, რაც 2010 წლის მაჩვენებელთან შედარებით 12.7 %-ით მეტია. მუნიციპალიტეტის ფართობია 4.6 კმ². მოსახლეობის სიმჭიდროვეა 1 671.3 ადამიანი კმ²-ზე. ტერიტორია ტლასკალის შტატის შემადგენლობაში 1995 წლის 11 აგვისტოს შევიდა. მუნიციპალიტეტის ადმინისტრაციული ცენტრია სან-ხუან-უაკცინკო. სახელი ეწოდა იოანე ღვთისმეტყველის პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 29053.

## იხილეთ აგრეთვე
*ტლასკალის შტატის მუნიციპალიტეტები

## შენიშვნა
## ბიბლიოგრაფია
* 
* 

## სქოლიო
კატეგორია:ტლასკალის მუნიციპალიტეტები
შემადგენლობის წინსვლა

**შემადგენლობის წინსვლა** — სამანევრო პროცესი, რომლის დროსაც სამანევრო ლოკომოტივი (ან სხვა წევითი მოწყობილობა, მაგალითად, ჯალამბარი), წინ გაწევს რკინიგზის შემადგენლობას (ვაგონების ჯგუფს) დაშლისათვის დამხარისხებელი გორაკის გავლით (ნახევარგორაკით, მცირე სიმძლავრის გორაკით).

## წინსვლის ტექნოლოგია 
სამანევრო ლოკომოტივი მიემართება შემადგენლობისკენ გორაკის საწინააღმდეგო მხრიდან, ჩაებმება მას და შემადგენლობის ადგილზე დამაგრებითი მოწყობილობების (მაგალითად, სამუხრუჭე ბუნიკები) მოშორების შემდეგ გორაკიდან გაღებული სიგნალით ახორციელებს შემადგენლობის წინსვლას. შემადგენლობის წინსვლის წესს თითოეული სადგურისათვის ადგენს რკინიგზის განყოფილების უფროსი მოძრაობის უსაფრთხოების უზრუნველყოფისა და უსაფრთხოების ტექნიკის გათვალისწინებით. შემადგენლობის წინსვლის დასასრულად ითვლება შემადგენლობის დაშლის დასაწყისი. დამხარისხებელი გორაკის წარმადობის ასამაღლებლად, რომელსაც გააჩნია წინსვლის ერთი ლიანდაგი, რეკომენდირებულია განხორციელდეს შემადგენლობის თანმხლევი წინსვლა.

## ლიტერატურა
* Надвиг состава // Железнодорожный транспорт: энциклопедия / гл. ред. Н. С. Конарев. — М.: Большая российская энциклопедия, 1994. — С. 252-253. — ISBN 5-85270-115-7.

კატეგორია:მატარებელთა მოძრაობის ორგანიზაცია
ბარლენ ვიაპური

**პარამასივუმ პილაი „ბარლენ“ ვიაპური** (დ. 1945/46) — მავრიკელი პოლიტიკოსი და დიპლომატი, რომელიც მავრიკის მეხუთე ვიცე-პრეზიდენტის თანამდებობას იკავებდა 2016 წლის აპრილიდან 2019 წლის ნოემბრამდე.

## ადრეული ცხოვრება
ბარლენ ვიაპური მანამდე მსახურობდა სამხრეთ აფრიკის რესპუბლიკაში მავრიკის რესპუბლიკის უმაღლეს კომისრად. ვიაპური რამდენჯერმე იყო ამ ორგანიზაციის პრეზიდენტი. იგი არის პარტია „ბოევიკური სოციალისტური მოძრაობის“ (MSM) წევრი.

მას შემდეგ, რაც ამინა გურიბ-ფაკიმი თანამდებობიდან გადადგა, იგი ასრულებდა მავრიკის პრეზიდენტის მოვალეობას 2019 წლის 26 ნოემბერს საკუთარ გადადგომამდე.

## ჯილდოები
*:
** ინდოეთის ოკეანის ვარსკვლავისა და გასაღების ყველაზე გამორჩეული ორდენის დიდი ოფიცერი (GOSK)

## იხილეთ აგრეთვე
*მავრიკის პრეზიდენტი

## სქოლიო
კატეგორია:დაბადებული 1940-იანები
კატეგორია:ცოცხალი ადამიანები
კატეგორია:მავრიკის პრეზიდენტები
კატეგორია:მავრიკის ვიცე-პრეზიდენტები
რაუფ ბუნდუნი

**აბდულ რაუფ ბუნდუნი** (; დ. 14 იანვარი, 1937) — მავრიკის მესამე ვიცე-პრეზიდენტი 2002 წლიდან 2007 წლამდე. იგი მავრიკის ეროვნულმა ასამბლეამ ხუთი წლის ვადით 2002 წლის 25 თებერვალს აირჩია. ამ თანამდებობის დაკავებამდე იგი მავრიკის ელჩი იყო საფრანგეთში. იგი ასევე ორჯერ იყო მავრიკის ეროვნული ასამბლეის წევრი: 1967-დან 1976 წლამდე და 1995-დან 2000 წლამდე. 1969-დან 1975 წლამდე იგი იყო ახალგაზრდობისა და სპორტის მინისტრი, ხოლო 1969 წელს სივუსაგურ რამგულამმა საპარლამენტო მდივნად დანიშნა. 1976 წელს იგი გახდა მავრიკის ენერგეტიკის მინისტრი. გარდა ამისა, იგი თავმჯდომარეობდა განვითარების სამუშაოების კორპორაციას (DWC).

## კარიერა
მისი პირველი პროფესია საჯარო მოხელეობა იყო, თუმცა პოლიტიკაში წასვლის მიზნით თანამდებობიდან გადადგა. ბუნდუნი 1976 წელს საზოგადოებრივი დამხმარის ოფიცრად მსახურობდა. მან განათლება პარიზში, ლონდონსა და მავრიკში მიიღო. 1969 წელს იყო პორტ-ლუის მუნიციპალური მრჩეველი, მოგვიანებით კი კატრ-ბორნის მერი. 1971-დან 1976 წლამდე იგი ფრანგულენოვანი პარლამენტარების ასამბლეის აღმასრულებელი კომიტეტის წევრი იყო. იგი ხელმძღვანელობდა მავრიკის დელეგაციას, რომელმაც 1975 წელს ინდოეთში ერთა თანამეგობრობის საპარლამენტო ასოციაციის გენერალურ ასამბლეაში მიიღო მონაწილეობა და იყო იმ დელეგაციის წევრი, რომელიც 1976 წელს აფრიკის ერთობის ორგანიზაციის სამიტს დაესწრო. 2010 წელს გამოიცა მისი ბიოგრაფია *„ბედისწერის ფრთებზე: ა. რაუფ ბუნდუნი“*, რომელიც ბჰისმა დევ სიბალუკის მიერაა დაწერილი. 2006 წელს ინდოეთის მთავრობამ მას პრავასი ბჰარატია სამანის პრესტიჟული ჯილდო გადასცა.

## იხილეთ აგრეთვე
*მავრიკის პრეზიდენტი

## ლიტერატურა
* 

## რესურსები ინტერნეტში
* Profile at Overseas Indian

## სქოლიო
კატეგორია:დაბადებული 14 იანვარი
[[კატეგორია:დაბადებული 1937]
კატეგორია:ცოცხალი ადამიანები
კატეგორია:მავრიკის პრეზიდენტები
კატეგორია:მავრიკის ვიცე-პრეზიდენტები
აშშ-ის ჩემპიონატი ჭადრაკში ქალთა შორის 1937

**აშშ-ის 1-ლი ჩემპიონატი ჭადრაკში ქალთა შორის ** () — ტურნირი, რომელიც მიმდინარეობდა ნიუ-იორკში 1937 წლის თებერვლიდან აპრილამდე.

ავადმყოფობის გამო მერი ბეინმა ვერ შეძლო ბოლო პარტიის თამაში ე. უეართთან, თუმცა გარკვეული მიზეზების გამო პარტია ჩაითვალა არა წაგებად, არამედ არშემდგარად. უილიამ დეივიმ ტურნირი ავადმყოფობის გამო დატოვა (იმ მომენტისთვის მისი შედეგი იყო 3 მოგება და 3 წაგება) და ბოლო სამი პარტია წაგებად ჩაეთვალა. ზუსტად რომელი სამი თამაში იყო ეს, უცნობია.

## სატურნირო ცხრილი 
## ლიტერატურა 
* Chess Review, მაისი 1937, გვ. 103.

## რესურსები ინტერნეტში 
* ქალები ჭადრაკში — 1937
* აშშ-ის ქალთა 1-ლი ჩემპიონატი; 1937
* ამერიკელი ქალი — ნაწილი I (Chess.com)
* აშშ-ის ქალთა ჩემპიონატების კოლექცია
* ნიუ-იორკი 1937 (Edo Chess)

კატეგორია:1937 წელი ჭადრაკში
კატეგორია:სპორტული შეჯიბრებები ნიუ-იორკში
კატეგორია:აშშ-ის საჭადრაკო ჩემპიონატები
ფერნანდო პერეირა

ფ**ერნანდო „კობო“ პერეირა** — სან-ტომე და პრინსიპის სამხედრო ძალების მაიორი და სან-ტომე და პრინსიპის ყოფილი პრეზიდენტის მოვალეობის შემსრულებელი.

## სახელმწიფო გადატრიალება
2003 წლის 16 ივლისს მან უხელმძღვანელა სახელმწიფო გადატრიალებას ფრადიკე დე მენეზეშის არჩეული მთავრობის წინააღმდეგ, მაშინ როდესაც პრეზიდენტი ქვეყნიდან იყო გასული. ერთი კვირის შემდეგ, შეთანხმების საფუძველზე, მან დათმო ძალაუფლება.

## ოჯახი
პერეირა „წარმოშობით შერეული, კაბო-ვერდული და ანგოლური წარმოშობისაა“.

იგი ათი შვილის მამაა.

## იხილეთ აგრეთვე
*სან-ტომე და პრინსიპის პრეზიდენტი

## სქოლიო
კატეგორია:ცოცხალი ადამიანები
კატეგორია:სან-ტომე და პრინსიპის პრეზიდენტები
კატეგორია:სან-ტომე და პრინსიპის პოლიტიკოსები
კატეგორია:ლიდერები რომლებმაც ძალაუფლება ხელში აიღეს პუტჩით
აშშ-ის ჩემპიონატი ჭადრაკში ქალთა შორის 1940

**აშშ-ის მე-3 ჩემპიონატი ჭადრაკში ქალთა შორის** () — ტურნირი, რომელიც მიმდინარეობდა ნიუ-იორკში 1940 წლის 27 აპრილიდან 16 მაისამდე. ტურნირის გამარჯვებული გახდა ადელ რივერო, რომელმაც კარიერაში მეორედ მოიპოვა აშშ-ის ჩემპიონის ტიტული.

## სატურნირო ცხრილი 
## ლიტერატურა 
* Chess Review, მაისი 1940, გვ. 78.

## რესურსები ინტერნეტში 
* ქალები ჭადრაკში — 1940
* აშშ-ის ქალთა მე-3 ჩემპიონატი; 1940
* ამერიკელი ქალი — ნაწილი I
* აშშ-ის ქალთა ჩემპიონატების კოლექცია

კატეგორია:1940 წელი ჭადრაკში
კატეგორია:სპორტული შეჯიბრებები ნიუ-იორკში
კატეგორია:აშშ-ის საჭადრაკო ჩემპიონატები
აშშ-ის ჩემპიონატი ჭადრაკში ქალთა შორის 1938

**აშშ-ის მე-2 ჩემპიონატი ჭადრაკში ქალთა შორის** () — ტურნირი, რომელიც მიმდინარეობდა ნიუ-იორკში, RCA-ს შენობაში, 1938 წლის 2-დან 24 აპრილამდე. ტურნირის დირექტორი იყო ფრენკ მარშალის მეუღლე.

## სატურნირო ცხრილი 
## გამორჩეული პარტია 
* **ადელ რივერო (ბელჩერი) — მონა მეი კარფი, 0-1**
1. d4 f5 2. g3 e6 3. კg2 მf6 4. c4 c6 5. მc3 d5 6. მf3 კd6 7. მe5 O-O 8. O-O მbd7 9. f4 მe4 10. მxe4 fxe4 11. ლb3 ლe8 12. cxd5 cxd5 13. კd2 კxe5 14. fxe5 a5 15. ეxf8+ ლxf8 16. ეf1 ლe7 17. ლb5 b6 18. ლc6 ეb8 19. ლc7 კa6 20. ეf2 ეc8 21. ლa7 კb5 22. ლb7 ლe8 23. კh3 ეc6 24. b3 ლb8 25. ლxb8+ მxb8 26. კg5 h6 27. კe7 მf7 28. კd6 ეc1+ 29. მფg2 e3 30. ეf1 ეc2 31. კxe6 ეxe2+ 32. მფf3 მc6 33. კf5+ g6 34. კc8 მxd4+ 35. მფg4 ეf2 36. ეc1 h5+ 37. მფh3 კf1+ 38. მფh4 მf3# 0-1

## ლიტერატურა 
* Chess Review, მაისი, 1938 წ., გვ. 119.

## რესურსები ინტერნეტში 
* ქალები ჭადრაკში — 1938
* აშშ-ის ქალთა მე-2 ჩემპიონატი; 1938
* ამერიკელი ქალი — ნაწილი I
* აშშ-ის ქალთა ჩემპიონატების კოლექცია
* ნიუ-იორკი 1938 (Edo Chess)

კატეგორია:1938 წელი ჭადრაკში
კატეგორია:სპორტული შეჯიბრებები ნიუ-იორკში
კატეგორია:აშშ-ის საჭადრაკო ჩემპიონატები
აშშ-ის ჩემპიონატი ჭადრაკში ქალთა შორის 1942

**აშშ-ის მე-5 ჩემპიონატი ჭადრაკში ქალთა შორის** () — ტურნირი, რომელიც მიმდინარეობდა ნიუ-იორკში, „ასტორის“ სასტუმროში, 1942 წლის 10-დან 30 აპრილამდე.

ეს იყო პირველი ჩემპიონატი აშშ-ის ქალთა შორის, რომელშიც გამარჯვებულმა მაქსიმალური შედეგი აჩვენა.

## სატურნირო ცხრილი 
## ლიტერატურა 
* Chess Review, აპრილი, 1942, გვ. 87.

## რესურსები ინტერნეტში 
* ქალები ჭადრაკში — 1942
* აშშ-ის ქალთა მე-5 ჩემპიონატი; 1942
* ამერიკელი ქალი — ნაწილი II
* აშშ-ის ქალთა ჩემპიონატების კოლექცია

კატეგორია:1942 წელი ჭადრაკში
კატეგორია:სპორტული შეჯიბრებები ნიუ-იორკში
კატეგორია:აშშ-ის საჭადრაკო ჩემპიონატები
აშშ-ის ჩემპიონატი ჭადრაკში ქალთა შორის 1941

**აშშ-ის მე-4 ჩემპიონატი ჭადრაკში ქალთა შორის** () — სატიტულო მატჩი მონა მეი კარფსა და ადელ რივეროს (ბელჩერი) შორის, რომელიც გაიმართა ნიუ-იორკის „მარშალის საჭადრაკო კლუბში“ 1941 წლის 16 ნოემბრიდან 7 დეკემბრამდე.

ადელ რივერო მატჩის დაწყებამდე ერთი დღით ადრე გათხოვდა და გამოდიოდა გვარით — ბელჩერი. ეს იყო ერთადერთი შემთხვევა, როდესაც აშშ-ის ჩემპიონის ტიტული გათამაშდა მატჩის ფორმატით. მატჩში გათამაშდა 8 პარტია. კენტიან პარტიებში თეთრი ფიგურებით თამაშობდა ბელჩერი. მოთამაშეებმა გაიყვეს საპრიზო ფონდი (197 დოლარი) და თითოეულმა მიიღო 98,50 დოლარი. მატჩის არბიტრი იყო ლ. უოლტერ სტივენსი.

## მატჩის შედეგები 
## ლიტერატურა 
* Chess Review, დეკემბერი, 1941, გვ. 219—221.

## რესურსები ინტერნეტში 
* ქალები ჭადრაკში — 1942
* აშშ-ის ქალთა მე-4 ჩემპიონატი; 1941
* ამერიკელი ქალი — ნაწილი I
* აშშ-ის ქალთა ჩემპიონატების კოლექცია

კატეგორია:1941 წელი ჭადრაკში
კატეგორია:სპორტული შეჯიბრებები ნიუ-იორკში
კატეგორია:აშშ-ის საჭადრაკო ჩემპიონატები
აშშ-ის ჩემპიონატი ჭადრაკში ქალთა შორის 1944

**აშშ-ის მე-6 ჩემპიონატი ჭადრაკში ქალთა შორის** () — ტურნირი, რომელიც მიმდინარეობდა ნიუ-იორკში 1944 წლის 15 აპრილიდან 7 მაისამდე.

ტურნირის გადამწყვეტი აღმოჩნდა მე-8 ტურში გამართული პარტია გიზელა გრესერსა და მონა მეი კარფს შორის. სწორედ ამ პარტიამ გამოავლინა ჩემპიონი.

## სატურნირო ცხრილი 
## პარტია (გრესერი — კარფი) 
**1. e4 c5 2. მf3 e6 3. d4 cxd4 4. მxd4 მf6 5. მc3 კb4 6. e5 მd5 7. კd2 კxc3 8. bxc3 ლc7 9. f4 მxc3 10. ლg4 O-O 11. კd3 მd5 12. c4 f5 13. ლh4 ლc5 14. მb3 ლe7 15. ლh3 მb4 16. კb1 მ8c6 17. a3 მa6 18. O-O d6 19. exd6 ლxd6 20. კc3 მc5 21. კc2 მxb3 22. კxb3 ეe8 23. ლg3 ლc7 24. მh1 ეe7 25. ეad1 კd7 26. ეd3 ეae8 27. ეfd1 კc8 28. c5 მh8 29. კa4 ეd8 30. ლh4 ეxd3 31. ეxd3 ეd7 32. ეh3 h6 33. ლxh6+ 1-0**

## ლიტერატურა 
* Chess Review, №3, №4, №5, 1944.
* New York Times, 8 მაისი, 1944.

## რესურსები ინტერნეტში 
* აშშ-ის ქალთა მე-6 ჩემპიონატი; 1944
* აშშ-ის ქალთა ჩემპიონატი 1944

კატეგორია:1944 წელი ჭადრაკში
კატეგორია:სპორტული შეჯიბრებები ნიუ-იორკში
კატეგორია:აშშ-ის საჭადრაკო ჩემპიონატები
აშშ-ის ჩემპიონატი ჭადრაკში ქალთა შორის 1951

**აშშ-ის მე-9 ჩემპიონატი ჭადრაკში ქალთა შორის** () — ტურნირი, რომელიც მიმდინარეობდა ნიუ-იორკში 1951 წლის 20 ოქტომბრიდან 4 ნოემბრამდე.

ტურნირის გადამწყვეტი პარტია — ბეინი - გრესერი — შეჯიბრის დასრულებამდე ერთი ტურით ადრე გაიმართა. ტურნირის ერთი ტური ჩატარდა უესტ-ორინჯში (ნიუ-ჯერსი), „ლოგ კაბინის“ საჭადრაკო კლუბში, ხოლო ერთი — ნიუ-იორკის „ლონდონ ტერასის“ საჭადრაკო კლუბში. დანარჩენი ტურები გაიმართა „მარშალის საჭადრაკო კლუბში“. ტურნირის დირექტორი იყო კეროლაინ მარშალი, ხოლო მისი ასისტენტი — ედით უიარტი.

## სატურნირო ცხრილი 
## ლიტერატურა 
* Chess Life, 20 ივნისი, 1951; 5 ოქტომბერი, 1951; 5 ნოემბერი, 1951; 20 ნოემბერი, 1951.
* Chess Review, დეკემბერი, 1951, გვ. 356; იანვარი 1952, გვ. 3.

## რესურსები ინტერნეტში 
* აშშ-ის ქალთა მე-9 ჩემპიონატი; 1951
* ამერიკელი ქალი — ნაწილი III
* აშშ-ის ქალთა ჩემპიონატების კოლექცია

კატეგორია:1951 წელი ჭადრაკში
კატეგორია:სპორტული შეჯიბრებები ნიუ-იორკში
კატეგორია:აშშ-ის საჭადრაკო ჩემპიონატები
აშშ-ის ჩემპიონატი ჭადრაკში ქალთა შორის 1953

**აშშ-ის მე-10 ჩემპიონატი ჭადრაკში ქალთა შორის** () — ტურნირი, რომელიც მიმდინარეობდა ნიუ-იორკში 1953 წლის 5-დან 19 დეკემბრამდე.

მონა მეი კარფმა დაიბრუნა ჩემპიონის ტიტული, მას შემდეგ, რაც ბოლო ტურში შავი ფიგურებით დაამარცხა გიზელა გრესერი. მერი ბეინმა ტურნირში მონაწილეობა ვერ მიიღო სამსახურებრივი მოუცლელობის გამო. კეთრინ სლეიტერმა ტურნირის წინა დღეს საქმიანი შეხვედრის გამო გამო უარი თქვა მონაწილეობაზე. პარტიები იმართებოდა მარშალის, მანჰეტენისა და ლონდონ ტერასის საჭადრაკო კლუბებში. გამარჯვებულს გადაეცა ედით ლ. უიართისა და ჰერმან დიტმანის სახელობის თასები.

## სატურნირო ცხრილი 
## ლიტერატურა 
* Chess Life, 5 დეკემბერი, 1953; 20 დეკემბერი, 1953; 5 იანვარი, 1954; 20 იანვარი, 1954.
* Chess Review, იანვარი, 1954, გვ. 4—5.

## რესურსები ინტერნეტში 
* აშშ-ის ქალთა მე-10 ჩემპიონატი; 1953
* ამერიკელი ქალი — ნაწილი III
* აშშ-ის ქალთა ჩემპიონატების კოლექცია

კატეგორია:1953 წელი ჭადრაკში
კატეგორია:სპორტული შეჯიბრებები ნიუ-იორკში
კატეგორია:აშშ-ის საჭადრაკო ჩემპიონატები
მირჩა მონრო

**მირჩა მონრო** (დ. 11 მარტი, 1982) — ამერიკელი მსახიობი. ის მონაწილეობდა ისეთ ტელესერიალებში, როგორებიცაა: *„Episodes“*, სადაც მორნინგ რენდოლფის როლს ასრულებდა (2011–2017), *„Hart of Dixie“* — ტენსი ტრუიტის როლში (2011–2015), *„Impastor“* — ალექსა კამინგსის როლში (2015–2016) და *„Sing It!“* — სტეისი ნიდლსის როლში (2016). მას ასევე ნათამაშები აქვს სხვადასხვა მხატვრულ ფილმში, მათ შორის: *„Cellular“* (2004), *„House of the Dead 2“* (2005), *„Just Friends“* (2005),  *„The Change-Up“* (2011), *„Magic Mike“* (2012).

## კარიერა
მირჩა მონრო ყველაზე მეტად ცნობილია მორნინგის როლით ტელეკომპანია *Showtime*-ის კრიტიკოსების მიერ აღიარებულ კომედიურ სერიალში *„Episodes“*, რომლის ავტორები დევიდ კრეინი და ჯეფრი კლარიკი არიან; აქ ის ხუთი სეზონის განმავლობაში მეტ ლებლანის პარტნიორი იყო. ის ასევე მონაწილეობდა ტენსი ტრუიტის როლში ტელეარხ *The CW*-ის სერიალში *„Hart of Dixie“*  და იყო მუდმივი შემსრულებელი ტელეარხ *TV Land*-ის სერიალში *„Impastor“*, სადაც პარტნიორობას მაიკლ როზენბაუმს უწევდა.

2023 წელს მონრომ მონაწილეობა მიიღო *ABC*-ის სერიალში *„The Rookie“*, ნათან ფილიონთან ერთად. ის ასევე გამოჩნდა *CBS*-ის პროექტში *„Dinner With The Parents“* და *BBC*-ისა და *Amazon*-ის ერთობლივ სერიალში „The Outlaws“.

მისი კინემატოგრაფიული ნამუშევრები მოიცავს როლებს ფილმებში: *„The Change-Up“*, სადაც მისი პარტნიორი რაიან რეინოლდსი იყო; სტივენ სოდერბერგის ფილმში *„Magic Mike“*, ჩენინგ ტატუმთან ერთად და ფილმში *„Book Club“*, სადაც ის ჯეინ ფონდასთან, დაიან კიტონთან და ენდი გარსიასთან ერთად მონაწილეობდა.

მთელი კარიერის განმავლობაში მონრო მონაწილეობდა მრავალ სატელევიზიო სერიალში და გამოჩნდა სატელევიზიო და კინოპროექტების ფართო სპექტრში, სადაც ბრწყინვალედ ითამაშა როგორც კომედიური როლები (მათ შორის, ისეთ შოუებში, როგორიცაა *„Scrubs “* და *„How I Met Your Mother“*), ასევე დრამატული როლები (*„Sons of Anarchy“* და ''„Madso's War“'', რეჟისორი უოლტერ ჰილი).

## პირადი ცხოვრება
მონრო მისურის შტატის ქალაქ სენტ-ლუისში დაიბადა. თავისი სახელი, მირჩა, რუმინეთში ტრადიციულად კაცის სახელია. როგორც თავად მსახიობი ამბობს, მამამ ეს სახელი მისი საყვარელი პროფესორის, მირჩა ელიადეს პატივსაცემად შეურჩია, რომელთანაც ის ჩიკაგოს უნივერსიტეტში რელიგიის ისტორიას სწავლობდა.

2018 წლიდან მონრო ურთიერთობაშია ინგლისელ კომიკოსსა და მსახიობთან, სტივენ მერჩანტთან.  ისინი ლოს-ანჯელესში, ნიკოლს კანიონის რაიონში მდებარე სახლში ცხოვრობენ.

## რესურსები ინტერნეტში
* 
*

## სქოლიო
კატეგორია:დაბადებული 11 მარტი
კატეგორია:დაბადებული 1982
კატეგორია:ამერიკელი ქალი კინომსახიობები
კატეგორია:ცოცხალი ადამიანები
კატეგორია:ამერიკელი ტელემსახიობი ქალები
კატეგორია:XXI საუკუნის ამერიკელი ქალი მსახიობები
აშშ-ის ჩემპიონატი ჭადრაკში ქალთა შორის 1955

**აშშ-ის მე-11 ჩემპიონატი ჭადრაკში ქალთა შორის** () — ტურნირი, რომელიც მიმდინარეობდა ნიუ-იორკში 1955 წლის 23 აგვისტოდან 6 სექტემბრამდე.

ტურნირის პირველ ნახევარს ხელმძღვანელობდა ჰანს კმოხი (მანჰეტენის საჭადრაკო კლუბი), ხოლო მეორე ნახევარს — კეროლაინ მარშალი (მარშალის საჭადრაკო კლუბი). არბიტრებად მუშაობდნენ მაქს პეივი, ჯერემია დონოვანი და იზრაელ ალბერტ ჰოროვიცი. გიზელა გრესერმა და ნენსი როოსმა I-II ადგილები გაიყვეს. ტურნირის დებულებით, დამატებითი პარტიები (ტაი-ბრეიკი) არ გათამაშებულა. ჟაკლინ პიატიგორსკიმ მიიღო სპეციალური პრიზი ტურნირზე ნაჩვენები გამორჩეული თამაშისთვის. მერი ბეინმა, სონია გრაფ-სტივენსონმა და ევა არონსონმა მოწვევა მიიღეს, თუმცა ტურნირში მონაწილეობა ვერ შეძლეს; ისინი დე სერანომ და დებმა გენშელებმა ჩაანაცვლეს.

## სატურნირო ცხრილი 
## ლიტერატურა 
* Chess Life, 5 სექტემბერი, 1955; 20 სექტემბერი, 1955; 5 ოქტომბერი, 1955.
* Chess Review, ოქტომბერი, 1955, გვ. 291—292; ნოემბერი, 1955, გვ. 345—346.
* New York Times, 6 სექტემბერი, 1955.

## რესურსები ინტერნეტში 
* აშშ-ის ქალთა მე-11 ჩემპიონატი; 1955
* ამერიკელი ქალი — ნაწილი III
* აშშ-ის ქალთა ჩემპიონატების კოლექცია

კატეგორია:1955 წელი ჭადრაკში
კატეგორია:სპორტული შეჯიბრებები ნიუ-იორკში
კატეგორია:აშშ-ის საჭადრაკო ჩემპიონატები